Den Nord-Cimbriske Tilskuer, 1829-08-18
Udenlandsk. Rusland, Tyrkiet og Grækerland. Som en Følge af Russernes Operationsplan, have de, siden de bemægtigede sig Overgangen over Balkan, kun avanceret fremad i smaae Dags marscher. General Roth selv, havde begivet sig til Varna, indskibet sig der med 5000 Md., og dermed afseilet til Sizebolis: han har nemlig Ordre til at omgaae Hussein Pascha, der commanderer langs det sorte Hav og ved Burgas, og saaledes paa denne Kant at understøtte Overgeneral Diebitsch ved en Diversion; man troer at sidstnævnte Stad med det Første vil blive angrebet af Russerne. - Den 21de Juli befandt GeneralRüdigers Corps sig i Almadschik, og hans Avantgarde i Jerketsch, General Roths Corps i Jercelidere og hans Avantgarde i Jermine, GeneralPahlens Corps rykker frem af Veien til Awadschik og vil gjøre Holdt ved den lille Flod Fonduclidere, hvortil ogsaa denne Dag den 21de Hovedqvarteret. skulle forflyttes; mod General Krassowskys Corps, som staaer ved Schumla, har Fjenden intet foretaget. Den 19de havde Storveziren med 5000 Md. Rytterie viist sig paa den høire Strandbred af Floden Jerokli, lige for Gen. Madatoffs Avantgarde; men efter at have recognisceret nogen Tid, havde han draget sig tilbage til Schumla. - Den russiske Reserve Armee, nogle og fyrgetyve tusind Mand, befinder sig paa Marschen fra Bessarabien i 4 Colonner. Paa Veien til Balkan ere 3 Colonner, og een Colonne er bestemt mod Giurgewo. Denne Fæstning bliver stærkt beskudt, og vil vel nu ikke kunne gjøre synderlig lang Modstand, da man nu med megen Lethed kan agere med den russiske Donauflotille mod denne Stad. H. M. Keiser Nicolaus har til Beviis paa sin høie Tilfredshed, skjænket General Paskewitsch den hellige Andreasordens Diamant-Jnsignier, og udnævnt hans Gemalinde til Æres dame hos Keiserinden. - Af den engelske Gesandt Hr. Gordons Beretning fra Constantinopel, seer man nu, at der ved Jndseilingen til Hovedstaden, blev skudt paa Linieskie Blonde fra Castellet paa den europæiske Side med Steenkugler, det lagde da bie, hvorpaa en tyrkisk Embedsmand kom ombord, der skulle undskylde det Skete med: at Paschaen ingen befaling havde fra Gouverneuren for Dardanellerne, og ufeilbar ville miste Hovedet, naar han ikke modsatte sig Gjennemfarten. Hr. Gordon lod strax den tyrkiske Embedsmand bringe for sig, og sagde ham, at hvis Paschaen endnu lod falde et Skud, saa skulle han sikkert miste Hovedet; hvorpaa man igjen gik under Seil. Da senere Vindstille indtraf, kom en Afsending fra Dardanellernes Gouverneur ombord, og skulle undskylde Paschaens Opførsel, som derfor allerede var afsat og forviist. Den engelske Gesandt har imidlertid sidenefter indlagt Forbøn for ham, saa at han beholder sin Post. Med Conferentserne mellem den engelske og franske Gesandt og Porten, har det ingen Fremgang, da Storherren, vedbliver sine gamle Grundsætninger: intet at ville høre om Forslagene angaaende Grækerland; den preussiske Jntervention har Storherren kun villet antage, naar samme skeer i Forening med Engeland. Uagtet man fra Constantinopel skriver at alting der er roligt, vil man dog vide (i Semlin den 20de Juli), at Partieaanden der, er i fuld Bevægelse, og saa megen Møie Regjeringen ogsaa gjør sig for at skjule Begivenhedernes Gang, finde dog de Misfornøiede Midler til at underrette Publicum om Alt. Sultanen synes virkelig at være i en mislig Stilling, og hans Caracteerstyrke fortjener Agtelse. Det hedder at Hussein Pascha skal med det vistnok overdrevne Antal af 60,000 Md. befinde sig i Burgas, og skal have draget alle de under hans befaling staaende Tropper til sig, men har intet foretaget imod Russerne, da alle tyrkiske Befalingshavere efter den ulykkelige Fægtning af 11te Juni, have faaet Ordre til Jntet at vove, men blot at agere defensiv. - Den persiske Gesandt er igjen reist tilbage til Theeheran. - Den 13de Juli havde den engelske Gesandt Hr. Gordon sin høitidelige Audients hos Storherren ved Bujukdere, hvor han blev modtaget med megen Pragt i et under et Platantræe opreist brillant Telt i Midten af den tyrkiske Cavallerieleir. Kl. 11 forkyndte en fra Strandbredden tonende Marsch den engelske Gesandts Ankomst, som fra den udenfor liggende engelske Fregat, begav sig i Land, eene i Gesandtskabsbarken alene ledsaget af 2 Midshipsmænd, som førte det engelske Flag; ham fulgte i Schalupper Gesandtskabssecretairen og det øvrige Personale. Da Gesandten var stegen i Land, satte en Afdeling af 25 Md. engelske Søetropper sig i Spidsen for Toget med klingende Spil og det engelske Flag i Spidsen, derpaa et Antal Tienere i kostbare Livreer, dernæst Gesandtskabsdragomanerne, og endelig Gesandten til Hest, omringet af Tienere; bag ham gik Gesandtskabssecretairen og til Fods mellem 2 Cavallerer, bærende Creditivet; derpaa de til Gesandtskabet hørende Personer og tilstedeværende Officerer af den engelske Marine; en Afdeling af 25 Md. engelske Tropper sluttede, igjen Toget. De tyrkiske Tropper havde dannet et Spalier fra Strandbredden af til Kalmakans Telt, hvor Gesandten blev modtaget, holdt sin Tiltrædelsestale og indtog det sædvanlige Diner; under dette, forkyndte Kanontorden Sultanens Ankomst til Hest. Gesandten blev derpaa ført med Følge ind i Reis Effendis Telt, og beklædt med kostbare Ærespelse, og begav sig i denne Costume til Storsultanens Telt. Efter Audientsen, som ikke varede længe, begav Gesandten sig igjen tilbage til Kalmakans Telt, hvor han forefandt en kostbart smykket Hest, som Foræring fra Storsultanen; derfra begav han sig strax igjen ombord. Den Present, som Hr. Gordon overbragte Storherren, bestod i en Agraffe af Diamanter af stor Værdie. Uagtet denne glimrende Modtagelse, siger Morning-Journal, maae man ikke troe, at det er et Forbud paa Freden: Ruslands enorme Fordringer, Tyrkernes Halstarrighed og den græske Præsidents Anskuelser ere næsten uovervindelige Hindringer derfor. - J Grækerland træder, efter Breve fra Malta, Nationalforsamlingen først sammen den 6te Juli, den engelske Resident Hr. Dawkins befandt sig paa Reisen til Constantinopel, for personlig at tale med Hr. Gordon. En fransk Fregat havde til Nauplia overbragt Præsidenten, 200,000 Franks. Ogsaa i Grækerland talede man om at de allierede Magter havde udseet Markgreven af Baden til Grækerlands Fyrste. Der skrives nu igjen fra Smyrna, at det græske Dampskib Karteria, som en engelsk Fregat skulle have skudt i Sænk i Volobugten, nu kun, da det ikke ville følge Opfordringen at opgive Blokaden, skal af Fregatten have faaet 2 glatte Lag, hvorved det er bleven saa beskadiget at det ikke kan for det Første gjøre Tjeneste.